CUID I – TUAIRISC AR AN gCOINSÍNEACHT

Bosca Tuairisc

Tír

Sonraigh ainm an tríú tír atá ag eisiúint an deimhnithe.

I.1 Coinsíneoir/Onnmhaireoir

Sonraigh ainm agus seoladh, tír agus cód tíre ISO (36) an duine nádúrtha nó dhlítheanaigh atá ag seoladh na coinsíneachta. Beidh an duine sin bunaithe i dtríú tír ach amháin i gcás in a mbeifear ag tabhairt isteach arís coinsíneachtaí de thionscnamh an Aontais.

I.2 Tagairt an deimhnithe

Sonraí an cód sainordaitheach alfa-uimhriúil arna shannadh ag údarás inniúil an tríú tír. Níl an bosca seo éigeantach i gcás deimhnithe nach gcuirtear isteach in CBFRO. Athshonraithe i mbosca II.a

I.2a Tagairt CBFRO

Is é seo an cód uathúil alfa-uimhriúil atá sannta ag CBFRO. Athshonraithe i mbosca II.b Ní chomhlánófar an bosca seo mura gcuirfear an deimhniú isteach in CBFRO.

I.3 Údarás inniúil lárnach

Sonraigh ainm an údaráis inniúil sa tríú tír a eisíonn an deimhniú.

I.4 Údarás inniúil áitiúil

Sonraigh, más infheidhme, ainm an údaráis áitiúil sa tríú tír a eisíonn an deimhniú.

I.5 Coinsíní/Allmhaireoir

Sonraigh ainm agus seoladh an duine nádúrtha nó dhlítheanaigh a bhfuil an choinsíneacht beartaithe ina leith sa Bhallstát cinn scríbe.

I.6 An t-oibreoir atá freagrach as an gcoinsíneacht

Sonraigh ainm agus seoladh, tír agus cód tíre ISO an duine sa Bhallstát atá i bhfeighil na coinsíneachta nuair a thaispeántar ag an bpost rialaithe teorann (BCP) iad agus a dhéanann na dearbhuithe is gá do na húdaráis inniúla mar allmhaireoir nó thar ceann an allmhaireora. Is ceadmhach t-oibreoir céanna a shonrú atá sonraithe i mbosca I.5. Tá an bosca seo roghnach.

I.7 Tír thionscnaimh

Sonraigh ainm agus cód tíre ISO na tíre ar tír thionscnaimh na n-earraí í nó inar fásadh, inar baineadh nó inar táirgeadh iad le haghaidh bia agus beatha a liostaítear sna hIarscríbhinní de bharr riosca a d’fhéadfadh a bheith ann go bhfuil siad éillithe ag miceatocsainí, lena n-áirítear aflatocsainí, nó ag tocsainí planda, nó mar gur féidir gur sáraíodh na huasleibhéil iarmhar lotnaidicídí. Sonraigh ainm agus cód tíre ISO na tíre inar táirgeadh, inar monaraíodh nó inar clúdaíodh na hearraí le haghaidh bia agus beatha a liostaítear sna hIarscríbhinní de bharr an riosca go bhfuil Salmonella iontu nó de bharr guaiseacha eile nár sainíodh sa chéad mhír.

I.8 Réigiún tionscnaimh

Ní infheidhme.

I.9 Tír cinn scríbe

Sonraigh ainm agus cód ISO an Bhallstáit is ceann scríbe na dtáirgí.

I.10 Réigiún cinn scríbe

Ní infheidhme.

I.11 Áit seolta

Sonraigh ainm agus seoladh, tír agus cód tíre ISO na bunaíochta/na mbunaíochtaí atá ag seoladh na coinsíneachta. Má tá sé ceangailte le reachtaíocht an Aontais, sonraigh a uimhir chlárúcháin nó formheasa. I gcás táirgí eile: aon aonad de chuideachta atá san earnáil bia nó beatha. Níl le bheith ainmnithe ach an bhunaíocht atá ag loingseoireacht na n-earraí. I gcás trádáil a bhaineann le níos mó ná tríú tír amháin (trádáil thriantánach), is é atá san áit seolta an bhunaíocht sa tríú tír deiridh sa slabhra onnmhairiúcháin ónar iompraíodh an choinsíneacht deiridh chuig an Aontas.

I.12 Ceann scríbe

Sonraigh ainm agus seoladh, tír agus cód tíre ISO na háite ina bhfuil an choinsíneacht le seachadadh le haghaidh díluchtú deiridh. Más infheidhme, sonraigh freisin uimhir chlárúcháin nó formheasa na bunaíochta cinn scríbe.

I.13 Ionad luchtaithe

Ní infheidhme.

I.14 Dáta agus am imeachta

Dáta imeachta an mhodha iompair (aerárthach, árthach, iarnród nó feithicil bhóthair).

I.15 Modh iompair

Roghnaigh ceann amháin nó níos mó de na modhanna iompair seo a leanas le haghaidh earraí atá ag imeacht as an tír sheolta, agus sonraí a shainaitheantas: — aerárthach (sonraigh uimhir na heitilte); — árthach (sonraigh ainm agus uimhir an árthaigh); — iarnród (sonraigh sainaitheantas na traenach agus an uimhir vaigín); — feithicil bhóthair (sonraigh an uimhir chlárúcháin agus uimhir an leantóra, más infheidhme). I gcás báid farantóireachta, cuir tic le ‘árthach’ agus sonraigh sainaitheantas na feithicle bóthair/na bhfeithiclí bóthair le huimhir chlárúcháin (agus uimhir leantóra, más infheidhme) maille le hainm agus uimhir an bháid farantóireachta sceidealaithe.

I.16 Pointe Rialaithe Trasnaithe Teorann

Sonraigh ainm BCP an teacht isteach san Aontas ar dheimhnithe nach gcuirtear isteach in CBFRO nó roghnaigh ainm BCP an teacht isteach san Aontas agus a uimhir alfa-uimhriúil uathúil arna sannadh ag CBFRO.

I.17 Doiciméid tionlacain

Sonraigh an cineál doiciméid atá ceangailte: tuarascáil anailíseach/torthaí na samplála agus na n-anailísí dá dtagraítear in Airteagal 10 de Rialachán Cur Chun Feidhme (AE) 2019/1793, agus sonraigh cód uimhriúil na ndoiciméad ceangailte a ghabhann leis agus an tír eisiúna. Doiciméid eile: sonraigh cineál agus uimhir thagartha an doiciméid i gcás ina bhfuil doiciméid eile ag gabháil leis an gcoinsíneacht amhail doiciméid thráchtála (mar shampla, an uimhir bhille aeriompair, an uimhir bhille ládála nó uimhir tráchtála na traenach nó na feithicle bóthair).

I.18 Dálaí an iompair

Sonraigh catagóir na teochta atá ceangailte le linn iompair na dtáirgí (comhthimpeallach, fuaraithe, reoite).

I.19 Uimhir an Choimeádáin/Uimhir an tSéala

Más infheidhme, sonraigh uimhir an choimeádáin agus uimhir an tséala (is féidir go mbeidh níos mó ná ceann amháin ann). Ní mór uimhir an choimeádáin a sholáthar má iompraítear na hearraí i gcoimeádáin dhúnta. Ní gá ach uimhir oifigiúil an tséala a lua. Beidh séala oifigiúil i bhfeidhm má ghreamaítear séala den choimeádán, den trucail nó den vaigín iarnróid faoi mhaoirseacht an údaráis inniúil a eiseoidh an deimhniú.

I.20 An cineál deimhniúcháin

Roghnaigh an úsáid atá beartaithe d’earraí mar a shonraítear i reachtaíocht ábhartha an Aontais: Beatha ainmhithe: baineann sin le táirgí a bhfuil sé beartaithe iad a úsáid i mbeatha ainmhithe agus na táirgí sin amháin. Earraí bia lena gcaitheamh ag an duine: baineann sin le táirgí a bhfuil sé beartaithe go gcaithfidh daoine iad agus a bhfuil deimhniú oifigiúil lena n-aghaidh ceangailte i reachtaíocht an Aontais agus leis na táirgí sin amháin.

I.21 Le haghaidh iompair

Ní infheidhme.

I.22 Le haghaidh an mhargaidh inmheánaigh

Cuir tic sa bhosca seo má tá sé beartaithe na coinsíneachtaí a chur ar mhargadh an Aontais.

I.23 Le tabhairt isteach arís

Ní infheidhme.

I.24 Líon iomlán na bpacáistí

Sonraigh líon iomlán na bpacáistí sa choinsíneacht, más infheidhme: I gcás bulc-coinsíneachtaí, tá an bosca seo roghnach.

I.25 Cainníocht iomlán

Ní infheidhme.

I.26 Glanmheáchan iomlán/ollmheáchan (kg)

Is éard is meán-ghlanmheáchan iomlán ann, mais na n-earraí féin, gan coimeádáin díreach orthu ná aon phacáistíocht orthu. Ríomhann CBFRO é go huathoibríoch ar bhonn na faisnéise arna cur isteach i mbosca I.27. Ní bheidh an glónra san áireamh i nglanmheáchan dearbhaithe bia ghlónraithe. Sonraigh an t-ollmheáchan iomlán, i.e. mais chomhiomlán na n-earraí, móide na coimeádáin díreach orthu agus an phacáistíocht iomlán orthu, ach gan coimeádáin iompair agus trealamh iompair eile a chur san áireamh.

I.27 Tuairisc ar an gcoinsíneacht